To år er gået, og det før så sammentømrede trekløver er splittet. Nikolai (Jonatan Spang) er på prøveløsladelse og ønsker at starte på en frisk og er af kommunen blevet indlogeret i et meget belastet område. Brødrene Ralf (Mick Øgendahl) og Timo (Rasmus Bjerg) planlægger et kup, der både involverer usaltet smør, en slankekur og sågar en helikopter. Da Ralf og Timos kup rent faktisk lykkedes, ønsker Nikolai at låne penge til en ny lejlighed. Brødrene har dog helt andre planer, og nyder nu at være sammen som "alle for to". Men da de alle tre bliver snydt af bankdirektøren William Lynge (Kim Bodnia), må de igen stå sammen. Det besværliggøres dog af, at brødrenes alkoholiserede far Arno (Kurt Ravn) er blevet en reality stjerne i De Fulde Fædre.  Modtagelse Alle for én (2011) fik hovedsageligt dårlige anmeldelser, men trods dette blev filmen en succes i landets biografer og endte med at sælge 368.110 billetter. Den 12. september 2012 fandt i alt 12 testvisninger af Alle for to sted i henholdsvis 12 forskellige biografer: Palads, Kinopalæet, BioCenter Kolding samt BioCenter Esbjerg, Herning, Hillerød, Næstved, Odense, Randers, Taastrup, Aalborg og Aarhus. Efter testvisningen skulle de omkring 2000 inviterede mennesker som havde set den, svare på et spørgeskema hvad de syntes om filmen. 99% af alle var positivt stemt omkring filmen, og ville anbefale den til andre. Rasmus Berg blev nomineret som "Årets Komiker" til Zulu Comedy Galla 2013 for sine roller i Live fra Bremen og for sin rolle som Timo i Alle for to.  Trilogi Filmen er efterfølgeren til Alle for én fra 2011, og i februar 2017 havde Alle for tre premiere i de danske biografer